62020CO0728_INF
Euroopa Kohtu (seitsmes koda) 30. juuli 2021. aasta määrus – XX jt, Uniunea Revoluţionarilor din România liikmed vs. Rumeenia jt
(kohtuasi C‑728/20)
Füüsiliste isikute poolt liikmesriigi vastu esitatud kahju hüvitamise hagi – Hagi, millega taotletakse Euroopa Parlamendi ja Euroopa Komisjoni tegevusetuse tuvastamist – Taotlus tunnustada poliitiliselt tagakiusatud isikutena – Liikmesriigi õigusnormidega tagatud õiguste järgimata jätmise tuvastamine – Puhtalt riigisisene olukord – Ilmne Euroopa Kohtu pädevuse puudumine
1.
Eelotsuse küsimused – Euroopa Kohtu pädevus – Riigisisese õiguse tõlgendamine – Välistamine
(ELTL artikkel 267)
(vt punkt 13)
2.
Kohtumenetlus – Füüsilise või juriidilise isiku poolt liikmesriigi vastu esitatud hagi, millega taotletakse kahju hüvitamist ja poliitiliselt tagakiusatud isikuna tunnustamist – Liidu kohtu pädevuse puudumine – Vastuvõetamatus
(vt punkt 14)
3.
Tegevusetushagi – Füüsilised või juriidilised isikud – Hagi aluseks olev tegevusetus – Euroopa Parlamendi ja komisjoni poolt seisukoha võtmata jätmine selliste liikmesriigi õigusnormide vastuvõtmise osas, millega nähakse teatud isikutele ette karistused liidu õiguse järgimata jätmise eest – Ilmselge vastuvõetamatus
(ELTL artikli 265 kolmas lõik)
(vt punkt 15)
4.
Eelotsuse küsimused – Euroopa Kohtu pädevus – Piirid – Euroopa Liidu põhiõiguste harta tõlgendamise taotlus – Riigisisese vaidluse ese, mis ei ole üheski aspektis seotud liidu õigusega – Ilmne Euroopa Kohtu pädevuse puudumine
(ELL artikli 6 lõige 1; Euroopa Liidu põhiõiguste harta, artikli 51 lõiked 1 ja 2, Euroopa Kohtu kodukord, artikli 53 lõige 2)
(vt punktid 16 ja 17)
Resolutsioon
1.
Euroopa Liidu Kohtul puudub ilmselgelt pädevus hagi lahendada, kuna sellega taotletakse Rumeenialt välja mõista hüvitis kahju eest, mida väidetavalt kandsid XX jt, Uniunea Revoluţionarilor din România liikmed, samuti viimaste tunnustamist Rumeenias poliitiliselt tagakiusatud isikutena.
2.
Jätta hagi ilmselge vastuvõetamatuse tõttu läbi vaatamata, kuna sellega taotletakse Euroopa Parlamendi ja Euroopa Komisjoni väidetava tegevusetuse tuvastamist.
3.
Jätta XX jt, Uniunea Revoluţionarilor din România kohtukulud nende endi kanda.